vxor oo
aparit s xiisit
en pstare as me
os oft
jacob s vst
fat vidi po
hen moerkens
abs vync febr
xxvi a lxix
fvii p rad
vand elst ad op
mosteri albar
dur d lovans
blanckt maes mtr
v a lxxi
Cond zij allen lieden dat een deylinghe en scheydinghe
geschiet zijnde tuschen jacoppen van duysborch zoene wilen
henricks indeen zide en janne van udekem met consente
joffr lijsbetten van gaspeldoren zijns wijfs docht jans wilen
van gaspeldoren die hij hadde van joffr lijsbetten van duys
borch zinen wive docht wilen wouts van duysborch oem
svoirs jacobs en oick als geleidt mids scepen brieven van
loeven tot allen den omberuerliken goeden d zelv joffr
lijsbetten en alsoe hij zeide de zelve goede d mede van
overlangh in handen gehadt hebbende en alnoch possessende
in dande zide opte goede hier na bescreven die den voirs
jacoppen en joffr lijsbetten van duysborch bleven zijn van
wilen joffr lijsbetten van ermbeghem wettich wijf doen
zij leefde henricks wilen van holzete Te weten twee huyse
oft woenighen met huen toebeh gelegen inden langhen bruel
tuschen de goede wilen h wouts wartsmans priests nu weyns
gheeroncks en de goede jacobs van ravesvoirt met eenen
stucke erfs zom wijngard zom hof gelegen acht de voirs
huysinghen streckende tot op de veste en watloepe aldair
It drie huyskens met huen toebeh gelegen dair by in een
straetken geheten duysborch streetken It een stuck wijngts
houden omtrint andhalf vierdel gelegen bynnen loeven
omtrint den groten torre tuschen de goede lodewijcks pynocks
en d weduwen pets wilen pols op deen zide en meest jans
vanden neele op dande It alsulken chijs als de voirs ptien
hebben en d voirs wilen joffr lijsbetten toebehoerde bynne
der vryheit van loeven en domtrint So zijn den voirs
jacoppen bleven in zijnre deylinghen de goede hier nae
bescreven te weten deen huys vanden voirs tween mette
hove dair achter en met eend cleynd scaelgien ende
porten voe terstraten en met eenre schaelgien en stalle
ter ziden vanden selven huyse en met eene plaetskene
gelegen tuschen den selven stal en den voirs hof strecken
also langh als den selven stal es en niet voird ende